अफ्रिकी भाषा एक दक्षिणी फ्राङ्कोनियाली भाषा छी जे दक्षिण अफ्रिकामे बाजल जाइत अछि।
 दक्षिण अफ्रीका, नामिबिया, आ किछ-किछ, बोटसवाना आ जिम्बाबे मे बाजल जाइत अछि। ई दक्षिण होल्याण्डक डच भाषासँ उत्पादित अछि आ साधारणतः दक्षिण अफ्रीकामे बसोबास करि रहल डच लोगसभद्वारा बाजल जाइत अछि। एतय १८हम शताब्दीमे एकर उन्नती शुरू भेल। एही कारणसँ ई डच के एक 'बेटी-भाषा' के दृष्टिसँ देखल जाऽ सकैत अछि जेकरा पहिने "केप के डच" (केप डच, एतय पर आएल पहिल डच लोगसभक सेहो कहल जाइत छल) वा "किचन डच" (अफ्रिकान्स के शुरूवाती दिनसभमे एही लेल प्रयोग कएल जाए वाला एक अनादरजनक शब्द) कहल जाइत छल। ई शब्द डच शब्द "अफ्रिकान्स -होल्याण्ड" सँ बनल अछि जेकर मतलब अछि "अफ्रिकी डच"। दक्षिण अफ्रीकामे बसोबास करै वाला डच लोगसभक वंशज आ डच लोगसभक दासीक वंशजक मातृभाषा साधारणतः अफ्रिकान्स अछि।
 अफ्रिकान्स के प्रसारक एकटा कारण एकर सार्वजनिक उन्नती सेहो अछि ई साधारणतः पत्रिकासभ, रेडियो प्रोग्रामसभ, टि. भी. आदि पर एकर प्रयोग कएल जाइत अछि आ १९३३ मे पूरा भेल पहिल अनुवादसभसँ लके बाइबल के अधिक अनुवाद एही भाषामे प्रकाशित भऽ चुकल अछि।
 ई दक्षिण अफ्रिका के पश्चिमी भाग  -  उत्तरी केप आ पश्चिमी केप सूबे  -  के मुख्य भाषा छी आ ७५. ८% कलर्ड दक्षिण अफ्रिकी (३. ४ मिलियन लोग), ६०. ८% श्वेत दक्षिण अफ्रिकी (२. ७ मिलियन) के मातृभाषा अछि आ ४. ६% एशियाली दक्षिण अफ्रिकिसभ (५८,०००) के दोसर सभसँ अधिक बाजल जाए वाला मातृभाषा छी। लगभग १. ५% काला दक्षिण अफ्रिकी (६००,००० लोग) एकर अपन मातृभाषा के रुपसँ बाजैत अछि। बान्टु भाषासभक बाजय वाला के बड सङ्ख्या आ अङ्ग्रेजी बाजय वाला दक्षिण अफ्रिकी सेहो एकर अपन दोसर भाषा के रुपमे बाजैत अछि। ई स्कूलसभमे पढाओल जाइत अछि आ लगभग १०. ३ मिलियन एकर दोसर भाषा के रुपसँ सीखैत अछि।
 दक्षिण अफ्रिकामे लगभग ७ मिलियन मूल बाजय वाला, वा जनसङ्ख्या के १३. ५% हिस्सा सँ, ई देश के तेसर सभसँ अधिक बाजय जाए वाला भाषा छी। दक्षिण अफ्रीका के सभ ११टा आधिकारिक भाषासभमे सँ आफ्रीकान्स के सभसँ अधिक नस्ली आ भौगोलिक प्रसार अछि आ ई दोसर वा तेसर भाषा के रुपसँ बहुतायतमे बाजल आ समझल जाइत अछि।
 ई मुख्य रूपसँ रोमन लिपि मे लिखल जाइत अछि मुद्दा अफ्रिकान्स के शुरुवाती दिनसभमे केप के मुसलमान मलेसियाली आबादी (जे कि डच लोगसभक दासी छल, सरकारी रुपसँ "कलर्ड" के रूपमे वर्गीकृत) ई भाषा के लिखवाक हेतु अरबी लिपि के प्रयोग केलक।
 मुद्दा अफ्रिकान्स अनेकौं अन्य भाषासभ, जेना कि पुर्तगाली, बान्टू भाषा, खोई-सान, जर्मन, मलयाली, मलेसियाली, इत्यादि, सँ शब्द अपनौने अछि मुद्दा अन्दाजन ९० सँ ९५ प्रतिशत अफ्रिकान्स शब्दावली के स्रोत डच छी। 